VENDIM
Nr. 206, datë 18.12.2017

PËR FILLIMIN E PROCEDURAVE PËR MIRATIMIN RREGULLORES “MBI KUSHTET E PËRGJITHSHME TË SHËRBIMIT TË FURNIZIMIT ME GAZ NATYROR PËR KLIENTËT FUNDORË”

Në mbështetje të nenit 16, të ligjit 43/2015, “Për sektorin e energjisë elektrike” dhe nenit 16, pika 10, të ligjit nr. 102 /2015, “Për sektorin e gazit natyror”; si dhe në zbatim të nenit 26 të “Rregullores për organizimin, funksionimin dhe procedurave të ERE-s”, miratuar me vendimin e bordit të ERE-s nr. 96, datë 17.6.2016, Bordi i Entit Rregullator të Energjisë (ERE), në mbledhjen e tij të datës 18.12.2017, mbasi shqyrtoi relacionin për fillimin e procedurës për miratimin e rregullores “Mbi kushtet e përgjithshme, në shërbimin e furnizimit me gaz natyror për klientët fundorë”, të përgatitur nga Drejtoria Juridike dhe e Mbrojtjes së Konsumatorit, 
konstatoi se: 
- Neni 16, i ligjit nr. 102/2015, “Për sektorin e gazit natyror”, në pikën 10 të tij, përcakton si përgjegjësi të ERE-s, miratimin e kushteve të përgjithshme të furnizimit, duke përfshirë këtu edhe hartimin në mënyrë transparente të të drejtave dhe detyrimeve kontraktuale të përgjithshme.
Për gjithë sa më sipër cituar, bordi i ERE-s

VENDOSI:

1. Të fillojë procedurën për miratimin e rregullores “Mbi kushtet e përgjithshme të shërbimit të furnizimit me gaz natyror për klientët fundorë”.
2. Drejtoria Juridike dhe e Mbrojtjes së Konsumatorit do të njoftojë të gjitha palët e interesuara për vendimin e bordit të ERE-s. 
Ky vendim hyn në fuqi menjëherë. 
Ky vendim botohet në Fletoren Zyrtare. 
Ky vendim mund të ankimohet në Gjykatën Administrative Tiranë brenda 45 ditëve kalendarike nga botimi në Fletoren Zyrtare.
 KRYETARI
 Petrit Ahmeti

